Սադի Կառնո

Նիկոլա Լեոնար Սադի Կառնո (, ), ֆրանսիացի ֆիզիկոս, թերմոդինամիկայի հիմնադիրներից։

Լազար Նիկոլա Կառնոյի որդին։

Ավարտել է Փարիզի պոլիտեխնիկական դպրոցը 1814 թվականին։ Վերլուծելով իդեալական շրջանային պրոցեսը՝ Կառնոն առաջինը եզրակացրեց, որ օգտակար աշխատանք կատարում է միայն տաքացված մարմնից սառը մարմնին ջերմության փոխանցման դեպքում։ Հանգեց նաև այն դրույթին, որ աշխատանքի մեծությունը պայմանավորված ջեռուցիչի և սառնարանի ջերմաստիճանների տարբերությամբ և կախված չէ ջերմային մեքենայում բանող նյութի բնույթից (Կառնոյի թեորեմ)։ Կառնոն մոտավորապես որոշել է ջերմության մեխանիկական համարժեքը և ընդհանուր ձևով արտահայտել էներգիայի պահպանման օրենքը (թերմոդինամիկայի առաջին սկզբունք)։

Կառնոյի աշխատանքն արժանիորեն գնահատվել է միայն 1834 թվականին (Բենուա Կլապեյրոն)։ Ավելի ուշ, զարգացնելով Կառնոյի ուսմունքը, Ռուդոլֆ Կլաուզիուսը և Վիլյամ Թոմսոնը հանգեցին թերմոդինամիկայի երկրորդ սկզբունքին։

Ծանոթագրություններ 

Ֆրանսիացի ֆիզիկոսներ
Ֆիզիկոսներ այբբենական կարգով
Խոլերայից մահացածներ
Մաթեմատիկոսներ այբբենական կարգով
Ֆրանսիացի գիտնականներ
Ֆրանսիացի մաթեմատիկոսներ
Ֆրանսիացի ճարտարագետներ